ΑΠΑΝΤΗΣΕΙΣ ΘΕΜΑΤΩΝ
Α.α) Αφηγείται για τους βάρβαρους κατοίκους και για την παγωμένη γη. Οι έγνοιες/φροντίδες και οι δυστυχίες βασανίζουν τον ποιητή. Με τις επιστολές μάχεται ενάντια στην αδικία. Η Μούσα είναι η μοναδική φίλη του ποιητή. 
β) Ο Καίσαρας εξαιτίας της έλλειψης δημητριακών εγκαθιστά τις λεγεώνες (του) σε πολλά χειμερινά στρατόπεδα. Διατάζει τέσσερις από αυτές να ξεχειμωνιάσουν στη χώρα των Νερβίων και διατάζει τρεις να παραμείνουν στη χώρα των Βέλγων. Διατάζει όλους τους διοικητές των λεγεώνων να μεταφέρουν σιτάρι στο στρατόπεδό (τους). Συμβουλεύει τους στρατιώτες με αυτά τα λόγια: «Ακούω/πληροφορούμαι ότι οι εχθροί πλησιάζουν· οι ανιχνευτές μας αναγγέλλουν ότι αυτοί είναι/βρίσκονται κοντά. Οφείλετε/Πρέπει να φυλάγεστε από τη δύναμη των εχθρών· γιατί οι εχθροί συνηθίζουν να (εξ)ορμούν από τους λόφους και μπορούν να κατασφάξουν τους στρατιώτες.

Β.2. gelidā 		ζελέ, ζελατίνη, ζελατίνα.
miseriae 	μιζέρια, μίζερος.
contra  		κόντρα, κοντράρω.
repugnat  	πυγμή, πυγμαχία, πυγμάχος, πυγμαχικός, πυγμαχώ.
possunt  	δεσπότης, δεσποτισμός, δέσποτας, δεσποτάτο, δεσποτεία.
Β.6.α.) 
	Όροι που συντάσσονται με αφαιρετική (εμπρόθετοι ή απρόθετοι)
	Συντακτική λειτουργία

	1. Ex quibus
	είναι εμπρόθετος προσδιορισμός του διαιρεμένου όλου στο quattuor.

	2. in Nerviis
	είναι εμπρόθετος προσδιορισμός της στάσης σε τόπο στο απαρέμφατο hiemāre.

	3. in Belgis
	είναι εμπρόθετος προσδιορισμός της στάσης σε τόπο στο απαρέμφατο remanēre.

	4. verbis
	είναι απρόθετη αφαιρετική οργανική του  τρόπου στο ρήμα admonet.

	5. de collibus
	είναι εμπρόθετος προσδιορισμός της από τόπο κίνησης/ απομάκρυνσης από τόπο στο απαρέμφατο advolāre. 



β) Τα ρήματα iubet και imperat, αν και συνώνυμα, συντάσσονται με διαφορετικές πτώσεις. Συγκεκριμένα, το ρήμα imperat συντάσσεται με δοτική πτώση + τελικό απαρέμφατο (βλ. λεξιλόγιο σχολικού εγχειριδίου, Λατινικά Α΄ τεύχος, σελ. 69), ενώ το ρήμα iubet κανονικά με αιτιατική. 
Στις φράσεις «[…] et tribus imperat in Belgis remanēre» και «Legātos omnes frumentum in castra importāre iubet» αν αντικατασταθούν μεταξύ τους τα ρήματα iubet και imperat, τότε:
et tribus imperat in Belgis remanēre       et tres iubet in Belgis remanēre.
Legātos omnes frumentum in castra importāre iubet   	Legātis omnibus frumentum in castra importāre imperat.

										  
										  




